Vim (programo)

Vim, kiu signifas Vi IMproved ("vi plibonigita"), estas publikfonta plurplatforma tekstoredaktilo.

De post kiam Bram Moolenaar unue eldonis ĝin en la jaro 1991, Vim akiris milojn da kapablaĵoj; multaj el ili estas speciale utilaj por redakti programkodon. Vim, origine farita kiel imito de vi por Amiga,Downloading Vim estas havebla nun ankaŭ por multaj operaciumoj, inter ili Unix-ecaj operaciumoj, Windows, MS-DOS, OS/2 kaj OS X. Ĝi povas funkcii en konzolo aŭ kun grafika uzantinterfaco por Windows, la Fenestra Sistemo X, aŭ OS X.

 Interfaco 
La interfaco de Vim, kiel ankaŭ jam de vi, estas ofte nomata "moda". Kontraŭe al plej multaj tekstoredaktiloj, kie klavopremoj enmetas tekston kaj por movi la tajpmontrilon, forigi partojn de tekstoj, kopii, alglui kaj similaj komandoj oni uzas klavkombinojn aŭ specialajn klavojn, en Vim premoj de literaj klavoj normale kurigas iun komandon. Ekzemple, oni povas movi la tajpmontrilon per la klavoj "h" (maldekstren), "j" (suben), "k" (supren) kaj "l" (dekstren), forigi la nunan linion per "dd", aŭ enmeti tekston premante "i", tajpante la deziratan tekston kaj poste premante la eskapan klavon. La modo, en kiu oni troviĝas post tia premo de "i" (aŭ aliaj klavoj, kiuj ekzemple antaŭe movas la tajpmontrilon aliloken), nomiĝas "eniga modo". Aliaj modoj estas la vida modo (enirebla per "v", "V" aŭ stirklavo-v), per kiu oni elektas tekston, kaj la komanda modo (enirebla per ":"), kiu disponigas kelkajn specialajn komandojn ekzemple por konservi la dosieron aŭ anstataŭigi regulajn esprimojn.

 Ĉefaj kapabloj de Vim, kaj plibonigoj kompare kun vi 
 Vim estas je 99% akordigebla kun vi
 portebleco: ekzistas versioj por
 Unikso, Linukso, BSD, Mac OS X
 MS-DOS, Vindozo 95/98/ME/NT/2000/XP
 AmigaOS
 IBM OS/2
 Mac OS
 RISC OS
 IBM OS/390
 DEC/Digital/Compaq/HP OpenVMS
 BeOS
 Atari MiNT
 multnivela malfaro/refaro
 pluraj ŝanĝitaj buferoj
 modo kun grafika uzulinterfaco (GUI)
 splititaj fenestroj -- kaj horizontale, kaj vertikale
 sintaksa kolorigo por centoj da specoj de sliparoj, eĉ la Vikipedia formato
 subteno de Unikodo
 trans-sesia historio de ordonoj/serĉoj/memoroj/pozicioj ...
 ordon-linia redaktado kaj vaste kapabla kompletigo
 Kapabloj por kompili/ekzameni/redakti similaj al tiuj de integritaj developaj ĉirkaŭaĵoj
 konservado de sesia stato, inkluzive de kursora pozicio kaj historio
 konfigurebla stato-linio
 kompletigo en enmeta modo
 plurmoda teksta faldado
 multkapabla skriptado kaj aritmetikaj esprimoj
 skriptitaj enŝutaĵoj
 el-distanca redaktado tra, inter aliaj, ssh-aj, ftp-aj kaj http-aj serviloj
 montra-moda selektado laŭ literoj/linioj/blokoj
 ekstreme detala helposistemo kun hiperteksto pere de ctags
 faldado de kodo
 respondas al la muso

 Referencoj 

 Eksteraj ligiloj 

 la Vim-a hejmpaĝo 
 ICCF Nederlando - La karitata organizo subtenata de Vim
 Oftaj demandoj kaj respondoj pri Vim 
 Vi-Improved.org (#Vim ĉe Freenode)
 Manlibro 
 Cream - Libera (GPL), facile uzebla konfiguraĵo de la potenca tekstoprilaborilo Vim por Vindozo kaj Linukso
 comp.editors: Novaĵgrupo pri Vim (kun grupestro)
 Sintaksa kolorigo en Vim, remapigoj, kaj la "vimrc" 
 KIEL redakti C-programojn pere de Vim 

Kategorio:Tekstredaktiloj
Kategorio:Libera programaro